Það er mánudagur og lítið að frétta . Liðið lenti í Guangdong í Kína fyrr í dag og það er hægt að sjá alls konar myndir og vídjó frá ferðinni á LFC.tv . Mæli með því . Þá segir franska blaðið L’équipe frá því í dag að Hamburg SV sé að reyna að kaupa Joe Cole á 10.6m Evra , sem er án efa fyndnasta frétt ársins í boltanum . Ræðið það sem ykkur sýnist . Að lokum , þá má ég til með að deila þessu með ykkur : Þetta eru forráðamenn Napoli að afhjúpa nýjasta leikmann liðsins á fréttamannafundi í morgun . Það vissi enginn hver leikmaðurinn var fyrr en hann tók af sér ljónagrímuna og þá kom í ljós að þetta var Gökhan Inler frá Udinese . Stórbrotið . Framvegis heimta ég að ný leikmannakaup Liverpool komi á blaðamannafundi í fuglabúningum og láti menn giska hver leikmaðurinn er . Doni er reynslumikill markvörður og það finnst mér betra , ef Reina getur ekki spilað er betra að reynslumikill maður komi inn í staðinn fyrir kjúkling . Reina er á besta aldri og við erum ekki að þjálfa unga leikmenn og gefa þeim reynslu til að taka við af honum svo mér finnst betra að hafa reynslumikinn mann á bekknum . Svo þetta með Joe Cole þá held ég að það hafi verið gott partý hjá Hamburg og þeir hafi dottið í gírinn og komið með eitt grín tilboð .